3 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. TS-326 „DĖL KAUNO RAJONO ŽELDYNŲ IR ŽELDINIŲ APSAUGOS TAISYKLIŲ PATVIRTINIMO“ PAKEITIMO**

2017 m. vasario 23 d. Nr. TS-64

Kaunas

Vadovaudamasi Lietuvos Respublikos vietos savivaldos įstatymo 18 straipsnio
1 dalimi, Lietuvos Respublikos sodininkų bendrijų įstatymo 6 straipsnio 5 dalimi, Medžių ir krūmų veisimo, vejų ir gėlynų įrengimo taisyklėmis, patvirtintomis Lietuvos Respublikos aplinkos ministro 2016 m. rugpjūčio 24 d. įsakymu Nr. D1-565 „Dėl Lietuvos Respublikos aplinkos ministro 2007 m. gruodžio 29 d. įsakymo Nr. D1-717 „Dėl medžių ir krūmų sodinimo, vejų ir gėlynų įrengimo taisyklių patvirtinimo“ pakeitimo“, Lietuvos Respublikos aplinkos ministro 2017 m. sausio 3 d. įsakymas Nr. D1-11 „Dėl Lietuvos Respublikos aplinkos ministro 2008 m. sausio 31 d. įsakymo Nr. D1-87 „Dėl saugotinų medžių ir krūmų kirtimo, persodinimo ar kitokio pašalinimo atvejų, šių darbų vykdymo ir leidimų šiems darbams išdavimo, medžių ir krūmų vertės atlyginimo tvarkos aprašo patvirtinimo“ pakeitimo“, Kauno rajono savivaldybės taryba n u s p r e n d ž i a:

Pakeisti Kauno rajono želdynų ir želdinių apsaugos taisykles, patvirtintas Kauno rajono savivaldybės tarybos 2011 m. lapkričio 24 d. sprendimu Nr. TS-326 „Dėl Kauno rajono želdynų ir želdinių apsaugos taisyklių patvirtinimo“:

1. Pakeisti 23 punktą ir jį išdėstyti taip:

„23. Leidimo medžius ir krūmus kirsti ar kitaip pašalinti, genėti nereikia:

23.1. kai jie auga vandens telkiniuose, grioviuose, pylimų (polderių) ir griovių (išskyrus sureguliuotas upes ir upelius) šlaituose;

23.2. kai jie auga ant įrašytų į melioruotos žemės ir melioracijos statinių apskaitą: slenksčių, greitviečių, vandens pralaidų, drenažo rinktuvų ir sausintuvų, siurblinių, tvenkinių žemės užtvankų, pylimų, drėkinimo vamzdynų, šulinių, vandens nuleistuvų, siurblinių ir 15 m atstumu nuo jų pakraščio, grioviuose ir jų šlaituose (išskyrus sureguliuotas upių vagas), griovio priežiūros juostoje;

23.3. kai jie auga ant pastatų stogų, pamatų ar kitų jo dalių;

23.4. kai jie auga kapavietėse (suderinus su kapinių priežiūrą vykdančia organizacija ar atsakingu asmeniu), išskyrus kultūros paveldo objektų teritorijas;

23.5. invazinėms medžių rūšims, įrašytoms į Invazinių Lietuvoje rūšių sąrašą, patvirtintą Lietuvos Respublikos aplinkos ministro 2004 m. rugpjūčio 16 d. įsakymu
Nr. D1-433 „Dėl Invazinių Lietuvoje rūšių sąrašo patvirtinimo“;

23.6. formuojant gyvatvores ir karpant medžių šakas kelio ženklų veikimo zonose“.

1. Pakeisti IX skyriaus pavadinimą ir jį išdėstyti taip:

„IX. MEDŽIŲ IR KRŪMŲ VEISIMAS“.

1. Pakeisti 41 punktą ir jį išdėstyti taip:

„41. Medžiai ir krūmai valstybinėje žemėje veisiami:

41.1. medžiai – ne arčiau kaip 10 m atstumu, krūmai, aukštesni kaip 2 m – 2,5 m atstumu, kiti krūmai – 1,5 m atstumu nuo daugiabučių gyvenamųjų pastatų sienų su langais, išskyrus teritorijas tarp pastatų ir gatvių ar kelių;

41.2. medžiai – ne arčiau kaip 5 m atstumu, krūmai – 1,5 m atstumu nuo pastatų (išskyrus nurodytus 41.1 papunktyje) sienų;

41.3. medžiai – 4 m atstumu nuo apšvietimo tinklo ar inžinerinių statinių atramų;

41.4. medžiai – ne arčiau kaip 3 m atstumu, krūmai – 1 m atstumu nuo atraminių sienelių papėdės išorinės pusės;

41.5. be kaimyninio sklypo savininko, valdytojo ar įgalioto asmens sutikimo raštu:

41.5.1. medžiai iki 3 m aukščio ir krūmai, užaugantys iki 3 m – ne arčiau kaip 2 m, kiti medžiai – ne arčiau kaip 3 m, šiaurinėje (tarp (>) 3150 ir (<) 450) sklypo pusėje – ne arčiau kaip 5 m, kiti krūmai – ne arčiau kaip 1 m atstumu nuo kaimyninio sklypo ribos ir tokiu atstumu vienas nuo kito, kad tarp užaugusių medžių lajų ar krūmų išorinių stiebų, būtų ne mažiau kaip 1 m atstumas;

41.5.2. gyvatvorė – ne arčiau kaip 1 m atstumu nuo kaimyninio sklypo ribos ir formuojama ne aukštesnė kaip 1,3 m, išskyrus pietinę (tarp 1350 ir 2250) sklypo pusę, kur gyvatvorė gali būti iki 2 m aukščio;

41.6. nuo požeminių inžinerinių tinklų ir objektų, neišvardytų 41.1–41.5 papunkčiuose, sodinami kaip reglamentuota Specialiosiose žemės ir miško naudojimo sąlygose, patvirtintose Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl specialiųjų žemės ir miško naudojimo sąlygų patvirtinimo“ (toliau – Specialiosios žemės ir miško naudojimo sąlygos) arba aplinkos ministro įsakymais patvirtintuose statybos techniniuose reglamentuose, kuriuose yra nurodomi medžių ir krūmų sodinimo atstumai;

41.7. sodinant gatvės želdinius vietoje anksčiau augusių, nebūtina laikytis atstumų, nurodytų 41.1–41.6 papunkčiuose, jei tai nekelia pavojaus žmonėms, eismo saugumui ir statiniams ar sodinama pritaikius technologijas, apsaugančias statinius nuo augalo šaknų;

41.8. prie gatvių, vietinės reikšmės kelių, dviračių ir pėsčiųjų takų, šaligatvių medžiai ir krūmai sodinami, kaip reglamentuoja statybos techninis reglamentas STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtintas Lietuvos Respublikos aplinkos ministro 2011 m. gruodžio 2 d. įsakymu Nr. D1-933 „Dėl statybos techninio reglamento
STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo“.

41.9. medžius ir krūmus draudžiama veisti:

41.9.1. vietose, kurios Specialiosiose žemės ir miško naudojimo sąlygose įrašytas draudimas sodinti medžius ir krūmus;

41.9.2. melioracijos griovių ir vandens telkinių dugnuose, melioracijos griovių ir pylimų šlaituose;

41.9.3. kapavietėse ir kapinėse nesuderinus su seniūnija, išskyrus krūmus iki 1 m aukščio;

41.9.4. valstybinėje žemėje, nesuderinus su savivaldybe ar seniūnija arba tos žemės valdytoju, naudotoju ar neturint įgaliojimų tame sklype tvarkyti želdinius“;

3. Pakeisti 42 punktą ir jį išdėstyti taip:

„42. mėgėjiškų sodų sklypuose medžiai ir krūmai sodinami:

42.1. aukštaūgiai medžiai, aukštesni kaip 3 m, sodinami ne mažesniu kaip 3 m atstumu nuo sodo sklypo ribos; šiaurinėje sodo sklypo dalyje arčiau kaip 5 m nuo kaimyninio sodo sklypo ribos tokius medžius sodinti galima tik gavus rašytinį kaimyninio sodo sklypo savininko sutikimą;

42.2. žemaūgiai medžiai, užaugantys iki 3 m aukščio, sodinami ne mažesniu kaip
2 m atstumu nuo sodo sklypo ribos;

42.3. krūmai sodinami ne mažesniu kaip 1 m atstumu nuo sodo sklypo ribos“.

4. Pakeisti 43 punktą ir jį išdėstyti taip:

„43. Rašytiniu gretimų žemės sklypų savininkų abipusiu susitarimu, želdinius galima sodinti ir arčiau nei nustatyta šiose taisyklėse“.

5. Papildyti 431 punktu:

„431. Privačioje žemėje veisiant medžius ir krūmus privaloma vadovautis Taisyklių 41.1, 41.5, 41.8, 41.9.1 – 41.9.3 papunkčių reikalavimais“.

Savivaldybės mero pavaduotojas Jonas Gurskas

**KAUNO RAJONO SAVIVALDYBĖS ADMINISTRACIJOS**

**APLINKOS SKYRIUS**

**SAVIVALDYBĖS TARYBOS SPRENDIMO „DĖL KAUNO RAJONO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. TS-326 „DĖL KAUNO RAJONO ŽELDYNŲ IR ŽELDINIŲ APSAUGOS TAISYKLIŲ PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2017 m. vasario 8 d.

Kaunas

1. **Sprendimo projekto rengimą paskatinusios priežastys, tikslai**.

Medžių ir krūmų veisimo, vejų ir gėlynų įrengimo taisyklėse, patvirtintose Lietuvos Respublikos aplinkos ministro 2007 m. gruodžio 29 d. įsakymu Nr. ĮS-717 „Dėl Medžių ir krūmų sodinimo, vejų ir gėlynų įrengimo taisyklių patvirtinimo“ (toliau – Įsakymas), numatyti medžių ir krūmų veisimo atstumai, kurie nurodyti ir Kauno rajono želdynų ir želdinių apsaugos taisyklėse, patvirtintose Kauno rajono savivaldybės tarybos 2011 m. lapkričio 24 d. sprendimu Nr. TS-326 „Dėl Kauno rajono želdynų ir želdinių apsaugos taisyklių patvirtinimo“ (toliau – Taisyklės). Atsižvelgiant į tai, kad įsigaliojo nauja Įsakymo redakcija, kurioje pakeisti medžių ir krūmų veisimo atstumai, būtina pakeisti ir Taisyklių 41 ir 43 punktus, šiuose punktuose nurodyti aktualius ir šiuo metu galiojančius medžių ir krūmų sodinimo atstumus. Taisyklių 42 punktą būtina pakeisti, atsižvelgiant į pakitusias Lietuvos Respublikos sodininkų bendrijų įstatymo 6 straipsnio 5 dalies nuostatas, reglamentuojančias želdinių sodinimo atstumus. Taisyklių 23 punktą būtina pakeisti atsižvelgiant į Lietuvos Respublikos aplinkos ministro 2017 m. sausio 3 d. įsakymo Nr. D1-11 „Dėl Lietuvos Respublikos aplinkos ministro 2008 m. sausio 31 d. įsakymo Nr. D1-87 „Dėl saugotinų medžių ir krūmų kirtimo, persodinimo ar kitokio pašalinimo atvejų, šių darbų vykdymo ir leidimų šiems darbams išdavimo, medžių ir krūmų vertės atlyginimo tvarkos aprašo patvirtinimo“ pakeitimo“ nuostatas.

**2.** **Teisinis reglamentavimas (kaip šiuo metu reglamentuojami sprendimo projekte aptariami klausimai).**

Lietuvos Respublikos vietos savivaldos įstatymo 18 straipsnio 1 dalis, kurioje nurodoma, kad Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Medžių ir krūmų veisimo, vejų ir gėlynų įrengimo taisyklės, patvirtintos 2016 m. rugpjūčio 24 d. įsakymu Nr. D1-565 „Dėl Lietuvos Respublikos aplinkos ministro 2007 m. gruodžio 29 d. įsakymo Nr. D1-717 „Dėl medžių ir krūmų veisimo, vejų ir gėlynų įrengimo taisyklių patvirtinimo“ pakeitimo“, kuriose numatyti medžių ir krūmų veisimo atstumai. Lietuvos Respublikos sodininkų bendrijų įstatymo
6 straipsnio 5 dalis, kurioje numatyti medžių ir krūmų sodinimo atstumai mėgėjiškų sodų teritorijose. Lietuvos Respublikos aplinkos ministro 2017 m. sausio 3 d. įsakymas Nr. D1-11 „Dėl Lietuvos Respublikos aplinkos ministro 2008 m. sausio 31 d. įsakymo Nr. D1-87 „Dėl saugotinų medžių ir krūmų kirtimo, persodinimo ar kitokio pašalinimo atvejų, šių darbų vykdymo ir leidimų šiems darbams išdavimo, medžių ir krūmų vertės atlyginimo tvarkos aprašo patvirtinimo“ pakeitimo“, kuriame numatyti atvejai, kada leidimo medžius ir krūmus kirsti ar kitaip pašalinti, genėti nereikia.

**3. Galimi sprendimo priėmimo padariniai (teigiami ir (ar) neigiami).**

Patvirtinti teisės aktų nuostatas atitinkantys medžių ir krūmų sodinimo atstumai.

**4. Keičiamo ar pripažįstamo netekusiu galios Savivaldybės sprendimų pakeitimų sąrašas.**

Keičiamas Kauno rajono savivaldybės tarybos 2011 m. lapkričio 24 d. sprendimas
Nr. TS-326 „Dėl Kauno rajono želdynų ir želdinių apsaugos taisyklių patvirtinimo“.

**5. Lėšos sprendimui įgyvendinti, jų šaltiniai.**

Lėšų iš Savivaldybės biudžeto nepareikalaus.

**6. Būtinumas skelbti sprendimą teisės aktų ir kituose registruose. Viešinimas.**

 Skelbti Teisės aktų registre, viešinti Savivaldybės interneto svetainėje.

**7. Antikorupcinis vertinimas.**

Atliktas.

**8. Numatomo teisinio reguliavimo poveikio vertinimo rezultatai.**

Vertinimas neatliekamas.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Nėra.

**10. Sprendimo projekto rengėjai. Asmuo, atsakingas už sprendimo įvykdymą.**

Sprendimo projektą rengė Kauno rajono savivaldybės administracijos Aplinkos skyriaus vedėjas Darius Šlapikas. Už sprendimo įvykdymą atsakingas sprendimo projekto rengėjas.

Aplinkos skyriaus vedėjas Darius Šlapikas